***Szakmai képzés tájékoztató***

***Képzés megnevezése:***

***Kerékpárszerelő (07153008)***

óraszám: 500 óra

***A képzés célja:*** *A kerékpárszerelő új kerékpárok összeszerelését, beállításait továbbá a kerékpárok teljeskörű szervizelését végzi. Ellátja a kapcsolódó ügyfélszolgálati – szakmai tájékoztatói, tanácsadói – és kereskedelmi tevékenységeket egyaránt. Tisztában van vele, hogy milyen alkatrészekből, és hogyan épül fel egy kerékpár, ismeri a kerékpár egészének, valamint a részrendszereihez, illetve a gépelemeihez kapcsolódó működési elveit. Magas fokú diagnosztikai kultúrával rendelkezik, korszerű hibakeresési módszereket alkalmaz. Szem előtt tartja a megrendelők, illetve az ügyfelek igényeit, az aktuális trendeket, új technológiai megoldásokat és a változatos, innovatív módszereket. Átfogó „brand” ismeretekkel rendelkezik, így munkáját márka függetlenül tudja ellátni, valójában bármilyen kerékpár szerelését, szervizelését el tudja látni, mert ismeretei és gyakorlati tudása alkalmassá teszi arra is, hogy a legújabb, illetve a praxisában még elő nem forduló esetet is biztonsággal kezelje. Ehhez a szakmai köreiben megtalálja az együttműködő segítséget, illetve ismeri és használja azokat az online felületeket, amelyeken megtalálja a munkájához szükséges információkat.*

*Jártas az e-bike, pedelec világában is. Munkája során raktári, illetve készletgazdálkodást végez. Egyszerűbb gazdasági és gazdaságossági számításokat végez, árajánlatot készít. Kereskedelmi tevékenysége során szakszerű csomagolási feladatokat is ellát. Hivatalos számlát állít ki a vásárló számára (ismeri és használja az online számlázási módszereket is). Alkalmazza a szükséges szoftvereket. A felhasználandó alkatrészeket, valamint a kompletten szerelendő szerkezeti egységeket kiválasztja és az egész szerelési tevékenységet előzetesen megtervezi.*

*A felhasználandó anyagokat, valamint a szükséges segédanyagokat előkészíti. Szakszerűen használja a gépeket, kézi szerszámokat. Betartja a vonatkozó munkavédelmi, tűzvédelmi a környezetvédelmi és további biztonsági előírásokat. Csapatmunkában dolgozik és együttműködik a szakmai munkában résztvevőkkel. Folyamatosan képezi magát, figyelemmel követi a világhálón, a továbbképzéseken az új műszaki megoldásokat. Idegen nyelvű szakmai anyagokat olvas (és ért meg) alapszinten, törekszik a nemzetközi trendek megismerésére.*

*A kerékpározás kultúrájának fejlődésével, tömegesedésével jelentkező, illetve erősödő társadalmi kihívásra adnak választ azok a műszaki, kereskedelmi és kapcsolódó tanácsadási szolgáltatások, melyek aktív szakszerű művelője a szakképzett kerékpárszerelő a munkaerőpiacon. A kerékpározás, mint sport, mint társas tevékenység, illetve hobbi igényli az eszközök megbízhatóságát, karbantartását, meghibásodás esetén a mentést, illetve a szervizelést egyaránt. A vállalkozások mindezt sikeres üzleti működés mellett úgy teszik, hogy eközben a káros anyagokat kibocsátó közlekedés környezetbarát alternatíváját is támogatják. A kerékpárszerelő a munkaerőpiacon kereskedelmi tevékenységet is folytatva elősegíti a kerékpáros közlekedési kultúra további elterjedését, a keletkező igények kiszolgálását a kapcsolódó sport és hobbi, illetve társas programok eszközrendszerének biztosításával, beleértve az e-bike a sílécek, hódeszkák és további eszközöket. Magának a szakképesítésnek a munkaerőpiaci relevanciája is erősödik a társadalmi igény növekedésével és differenciálódásával. A minőségi igényeket kielégíteni képes, a gyorsan változó és fejlődő szakmát „on the job” tanuló szakember számára hosszabb távon is megélhetést biztosít ez a szakterület, illetve szakképesítés a munkaerőpiacon, akár alkalmazottként, akár önálló vállalkozóként.*

***Bemeneti feltétel:***

*Iskolai végzettség: alapfokú iskolai végzettség (általános iskolai bizonyítvány személyi adatok és 8. osztályos része*

*Egészségügyi alkalmassági vizsgálat: szükséges*

***Egyéb információk:***

*A képzés a résztvevő számára ingyenes, amennyiben 2020 óta nem szerzett új képesítést. (alapszakmák, OKJ képzések nem számítanak bele)*

*(a szükséges szakmai anyagot a képző biztosítja)*

*A képzésen a megengedett hiányzás az összes óraszám 20 %-a (100 óra)*

*Képzés elvégzését igazoló dokumentum:* ***tanúsítvány***

*Sikeres képesítő vizsga esetén:* ***képesítő bizonyítvány***

*Csatlakozási lehetőség, a tanfolyam kezdésének első napját követő egy hét.*

*minimális csoportlétszám: 14 fő*

***Képzés elkezdésének feltétele:***

*-jelentkezési lap kitöltése és visszajuttatása*

*-előképzettséget igazolóló dokumentumok*

*alapfokú iskolai végzettség (általános iskolai bizonyítvány személyi adatok és 8. osztályos része)*